open-index/open-wikipedia-markdown huggingface dataset:
Combinacions de pronombres personals en castellano

As **combinacions de pronombres personals en o castellano** presentan en bels casos aspectos pareixitos a las luengas circunvecinas y en o caso d'as combinacions de pronombres de tercera persona d'acusativo y dativo presentan formas diferents de l'aragonés, catalán y as luengas romances situatas mes a l'este y norte.

## Combinacions de pronombres de dativo y acusativo
### Primera persona de dativo con primera persona d'acusativo
O pronombre *nos* (modernament *mos* en determinatos usos populars) se combina d'una traza simpla con os pronombres de complemento directo u acusativo *lo*, *los*, *la*, *las*.

### Segunda persona de dativo con tercera persona d'acusativo
O pronombre *os* se combina d'una traza simpla con os pronombres de complemento directo u acusativo *lo*, *los*, *la*, *las*.

### Tercera persona de dativo con tercera persona d'acusativo
Estas combinacions presentan a particularidat que dimpués de fer-se a combinación desapareixe a indicación de numero en o dativo, mantenendo-se a indicación de chenero de l'acusativo.
 

#### Orichen y variants
L'orichen d'estas formas ye:
ILLI+ILLU(M) > *(e)lielo* > *ljelo* > *gelo* > *xelo* > *selo*

O paso dende lj- ta g- s'explica por a fonetica castellana.

En o castellano d'Aragón tenemos a construcción *se les* herencio d'a construcción *ge les* de l'aragonés d'as comunidaz aragonesas.
  

## Bibliografía
*Rafael Lapesa. *Historia de la lengua española*. Editorial Gredos. (1981).
*Juan Zonaras. *[[Libro de los Emperadores]]* (Versión aragonesa del compendio de historia universal patrocinada por Juan Fernández de Heredia). Edición de Adelino Álvarez Rodríguez. Larumbre Clásicos aragoneses.
Radón

O **radón** ye un elemento quimico d'a tabla periodica de numero atomico 86 y simbolo **Rn**. Ye un gas noble radioactivo, formato a partir d'a desintegración d'o Radio. Ye un d'os gases mas pesatos, y ye considerato perigloso ta a salut. O suyo isotopo mas estable ye o Rn-222, con un periodo de semidesintegración de 3,8 días, emplegato en radioterapia.

## Historia
O radón fue descobierto por Friedrich Ernst Dorn. Estió o tercer elemento radioactivo conoixito, dimpués d'o radio y o polonio. Dorn notó en l'anyo 1900 que compuestos de radio produciban un gas radioactivo, que iste dició "emanación de radio".

## Referencias
Xenón

O **xenón** ye un elemento quimico d'a tabla periodica de simbolo **Xe** y de numero atomico 54. Ye un gas noble inodoro, muit pesato y incoloro. O xenón ye present en l'atmosfera terrestre nomás en trazas y facio parti d'o primer compuesto de gas noble sintetizato.

## Caracteristicas prencipals
O xenón ye un miembro d'os elementos d'estato d'oxidación zero ditos gases nobles u inertes. A parola "inerte" ya no se fa servir ta describir ista serie quimica, ya que bels elementos d'estato d'oxidación zero forman compuestos. En un tubo pleno de gas, o xenón emite un polito brillo azul cuan se l'excita con una descarga electrica (en un tubo fluorescent). S'ha aconseguito xenón metalico aplicando-le presions de cuantos centenars de kilobars. O xenón tamién puet formar clatratos con augua cuan os suyos atomos quedan atrapatos en un rete de moleculas d'augua.

## Referencias
Oganesón

L**'oganesón** (**ununoctio**), tamién conoixito como **[[eka]]-[[radón]]** ye o nombre temporal dato por a IUPAC a l'elemento transactinido con o numero atomico 118 y o simbolo temporal **Uuo**. En a tabla periodica d'os elementos, ye un elemento d'o bloque p y o zaguero d'o periodo 7. L'ununoctio ye actualment l'unico miembro sintetico d'o grupo 18. Tien o numero atomico y a masa atomica mas grans de toz os elementos conoixitos.

L'atomo radioactivo d'ununoctio ye muit inestable y, dende 2002, nomás s'han sintetizato tres atomos (posiblement cuatre) d'o suyo isotopo 294Og. Encara que nomás s'ha feito una determinación experimental muit escasa d'as suyas propiedaz y os posibles compuestos que forma, os calculos teoricos han ufierto muitas predicions, incluyindo-ne-ie belunas de muit inesperatas. Por eixemplo, encara que l'ununoctio ye un miembro d'o grupo 18, probablement no ye un gas noble, como lo son toz os atros elementos d'iste grupo. D'antis mas se creyeba que yera un gas pero actualment se predice que ye un solido en condicions normals.

## Referencias
Sternblut

**Sternblut** ye un grupo de musica pop-rock alemana orichinaria de Ebenhofen en Ostallgäu, formata en 2006 por as chirmanas Deborah (naixita o 2 d'aviento de 1993) y Ramona Holzmann (naixita o 20 d'agosto de 1992).

## Historia
Ramona y Deborah escribioron as suyas primeras cancions con nomás ueito anyos d'edat, establindo en 2002 o suyo primer grupo dito *Goldrausch* chunto con atros musicos d'a suya localidat. Por ixas envueltas Deborah, de nueu anyos, tanyeba o baixo y Ramona tanyeba o piano. En 2006 as dos chirmanas deixoron o grupo ta establir en ixe mesmo anyo Sternblut.

En 2008 dentroron a fer parti d'o A&R de Warner dimpués de sinyar un contrato discografico con Warner Music Group. En o mesmo anyo apareixe a suya canción *Komm wir malen uns das Leben*, estando a canción d'apertura d'o festival *[[YOU|You Messe]]* en Berlín. Amás facioron de teloneras d'o grupo Killerpilze. Se facioron famosas en Alemanya gracias a que a canción *Komm wir malen uns das Leben* amaneixeba en un anuncio d'a empresa de telefonía *[[Deutsche Telekom]]* que s'emitió dende octubre de 2009 en as diferents cadenas de televisión alemanas. En agüerro apareixe a canción de Sternblut *Für immer* en a serie *[[Marienhof (serie)|Marienhof]]* d'a canal de televisión ARD. Dimpués cuantas cancions d'o suyo disco "Stark" han apareixito en a serie televisiva "Alles was zählt".

## Discografía
### Singles
* 2007: *Es wird alles gut*
* 2009: *Komm wir malen uns das Leben* (3 d'octubre de 2009), Downloadsingle
* 2010: *Komm wir malen uns das Leben* (29 de chinero de 2010)

### Discos
* 2010: *Stark*

## Premios
* 2010: Radio Galaxy Award

## Referencias

## Vinclos externos
* Pachina oficial de Sternblut
* MySpace oficial de Sternblut
* Entrevista de radio con Sternblut
Districto Sud (Israel)

:*Iste articlo ye sobre un districto d'Israel; ta atros usos, se veiga *'Districto Sud (desambigación)**''.

O **districto Sud''' (en hebreu מחוז הדרום) ye un d'os seis districtos d'Israel, o mas extenso con una superficie de 4.478 km² y tamién o menos habitau, con una población d'1.002.400 habitantes. Cubre a rechión d'o Néguev y d'a val d'Aravá. A capital ye Beer Sheba y a suya mayor ciudat ye Ashdod. Muga a lo norte con os districtos Central y de Cherusalem, a lo nord-este con o districto de Chudea y Samaria, a l'este con Chordania, a lo sud con o golfo d'Eilat, a lo sud-ueste con Echipto, y a lo nord-ueste con a mar Mediterrania. En fa parte a parti sud-ueste d'a mar Muerta, en a muga con Chordania, dica Eilat.

## Ciudaz y subrechions administrativas

## Veyer tamién
* Israel.
* Districtos d'Israel.
* Localidaz d'Israel.
Dialectos de l'astur-leyonés

Os **dialectos de l'astur-leyonés** no tienen unas mugas coincidents de tot con as divisions administrativas, distribuindo-sen en tres brancas:
:a) Astur-leyonés occidental: ye on se clasifican as parlas d'a parte occidental d'Asturias y Leyón, o cabo nortoccidental de Zamora y o mirandés.
:b) Astur-leyonés central: ye on se clasifican as parlas d'o centro d'Asturias y centro-norte de Leyón.
:c) Astur-leyonés oriental: ye on se clasifican as parlas d'a parte oriental d'Asturias, l'ueste de Cantabria y nord-este de Leyón.
Linache d'os Bardaxí

Los **Bardaxí** estioron una familia noble aragonesa orichinaria de la Vall de Bardaixín (Ribagorza meya occidental) y que poseyoron las baronías de Pertusa, Zaidín, Antillón y Estercuel. Tamién poseyoron Arcaine, Letux, Oliet y Moneva.

La suya existencia ye documentata dende lo sieglo XI. Bi habió brancas infanzonas de los Bardaxí en Graus, Zaragoza en lo sieglo XVII y Fonz en lo sieglo XVIII.

Estioron de lo linache de los Bardaxí Sancho Fortunyons, sinyor de Calasanz y Bardaixí enta 1123 y lo chusticia d'Aragón Berenguer de Bardaxí.
Tabla periodica de Mendeleyev

O profesor Dmitri Mendeleyev publico a primera **tabla periodica** d'os elementos en 1869 basandose en propiedaz que apareixeban con regularidat en os diferents elementos quimicos.
Cuan Mendeléyev proposó a suya tabla periodica, paro cuenta de que existiban vueitos en a tabla, y predició que bi heba elementos encara desconoixitos que plenarían ixos vueitos.

Ta nombrar a istos elementos que encara no han estato descubiertos u que encara no han recibito un nombre, se fa servir historicament o prefixo *eka-* (con u sin guión) adhibito a o nombre de l'elemento que se troba chusto dencima en a tabla periodica. Isto se fa porque os elementos que se troban en o mesmo grupo tienen propiedaz quimicas parellanas. Asinas por eixemplo, mientres un tiempo dende o suyo descubrimiento o neptunio yera conoixito como eka-renio. O mesmo nombre fue emplegato mas tardi ta o bohrio, cuan se veyió que os actinidos forman una serie a parti en a tabla periodica.

O prefixo, que en sanscrito significa "un" (en o sentito de que l'elemento se troba una posición por debaixo) fue ideyato por Mendeleyev, que lo fació servir ta dar un nombre a os elementos que heban d'ocupar os "foratos" d'a suya tabla periodica. Asinas, creyó os nombres "eka-silicio" (chermanio), "eka-aluminio" (galio) y "eka-boro" (escandio).

## Propiedaz de l'eka-aluminio y o galio

## Propiedaz de l'eka-Silicio y o chermanio

## Referencias
Melchor Serrano Lázaro

**Melchor Serrano Lázaro**, naixito de Badenas (Xiloca) o 26 d'abril de 1738 y muerto en Belchit (Campo de Belchit) o 31 d'aviento de 1800, estió un bispe, teologo y escritor  aragonés.

Amostró Teolochía en Daroca, Sos d'o Rei Catolico, Valencia y Zaragoza, estando dimpués (1788) nombrato bispe auxiliar de Valencia y simultaniament bispe d'Arca (en Armenia). Tamién estió rector d'o Seminario de Valencia.

Dimpués d'a Revolución francesa, destacó por a suya aduya a os relichiosos fuyitos que plegaban en Valencia, tenendo por ixo descusions con o Capitán cheneral de Valencia, qui remató por desterrar-lo a Daroca en 1794, morindo poco dimpués en Belchit. Ye apedacato en as Escuelas Pías de Zaragoza, uno d'os muitos puestos a on estuó mayestro.

## Vinclos externos
*  ''Melchor Serrano'' en a *[[Gran Enciclopedia Aragonesa]]*.
*  ''Bishop Melchor Serrano Lázaro, Sch. P.'' en *[[Catholic-Hierarchy]]*.
Jeanne-Marie Leprince de Beaumont

**Jeanne-Marie Leprince de Beaumont**, naixita de Roan (Normandía, Reino de Francia) o 26 d'abril de 1711 y muerta en Chavanod (Reino de Francia) o 8 de setiembre de 1780, estió una escritora, novelista y periodista francesa. Autora de cuantas obras de literatura infantil y de literatura chovenil, a suya obra mas conoixita ye *[[La Belle et la Bête]]*.

## Vinclos externos
Morris West

**Morris Langlo West**, naixiu de Saint Kilda (Victoria) o 26 d'abril de 1916 y muerto en Clareville (Nueva Galas d'o Sud) o 9 d'octubre de 1999, estió un escritor, novelista y guionista cinematografico australiano, prou conoixiu internacionalment por bellas d'as suyas novelas, destacando-ne *[[The Devil's Advocate (novela)|The Devil's Advocate]]* (1959) u *[[The Shoes of the Fisherman (novela)|The Shoes of the Fisherman]]* (1963), que chunto a bellas atras han estau obchecto d'a suya adaptación como cintas.

## Obras
### Ficción
* 1945: *Moon in My Pocket* (con o pseudonimo de "Julian Morris").
* 1956: *Gallows on the Sand*.
* 1956: *Kundu*.
* 1957: *The Big Story* (tamién conoixida como *The Crooked Road*).
* 1958: *The Second Victory* (tamién conoixida como *Backlash*).
* 1958: *McCreary Moves In* (con o pseudonimo de "Michael East"; tamién conoixida como *The Concubine*).
* 1959: *[[The Devil's Advocate (novel)|The Devil's Advocate]]*.
* 1960: *The Naked Country* (con o pseudonimo de "Michael East").
* 1961: *Daughter of Silence*.
* 1963: *[[The Shoes of the Fisherman (novela)|The Shoes of the Fisherman]]*.
* 1965: *The Ambassador*.
* 1968: *The Tower of Babel*.
* 1969: *Sutnis*.
* 1971: *Summer of the Red Wolf*.
* 1973: *The Salamander*.
* 1974: *Harlequin*.
* 1976: *The Navigator*.
* 1979: *Proteus*.
* 1981: *The Clowns of God*.
* 1983: *The World Is Made of Glass*.
* 1986: *Cassidy*.
* 1988: *Masterclass*.
* 1990: *Lazarus*.
* 1991: *The Ringmaster*.
* 1993: *The Lovers*.
* 1996: *Vanishing Point*.
* 1998: *Eminence* ISBN 0-7322-6704-8.
* 2000: *The Last Confession* (publicación postuma) ISBN 0-7322-6595-9.

### Drama
* 1945: *The Mask of Marius Melville* (serial radiofonico).
* 1951: *The Prince of Peace* (serial radiofonico).
* *Trumpets in the Dawn* (serial radiofonico)
* *Genesis in Juddsville*.
* 1955: *The Illusionists*.
* 1961: *The Devil's Advocate*.
* 1962: *Daughter of Silence*.
* 1969: *The Heretic*.
* 1982: *The World Is Made of Glass*.

### No ficción
* 1957: *Children of the Sun: The Slum Dwellers of Naples*.
* 1970: *Scandal in the Assembly: A Bill of Complaints and a Proposal for Reform of the Matrimonial Laws and Tribunals of the Roman Catholic Church* (1970, with Robert Francis)
*
*

### Adaptacions cinematograficas
* 1968: *[[The Shoes of the Fisherman (cinta)|The Shoes of the Fisherman]]*, con Anthony Quinn, Laurence Olivier y John Gielgud.
* 1977: *[[The Devil's Advocate (cinta)|The Devil's Advocate]]*, con John Mills, Paola Pitagora y Stephane Audran.
* 1984: *[[The Naked Country]]*.
* 1986: *[[The Second Victory]]*.
* 1969: *[[Cassidy]]*.

## Referencias
Carol Burnett

**Carol Creighton Burnett**, naixita de San Antonio (Texas) o 26 d'abril de 1933, ye una actriz, cantaire, bailarina y escritora estausunidense, activa en o mundo d'os escenaios dende meyatos d'os anyos 1950 y con cuantos premios recibitos mientres a suya carrera artistica.

Entre a suya filmografía, cal mencionar bellas cintas como *[[Who's Been Sleeping in My Bed?]]* (1963, Daniel Mann), *[[Pete 'n' Tillie]]* (1972, Martin Ritt), *[[The Front Page (cinta de 1974)|The Front Page]]* (1974, Billy Wilder), *[[A Wedding]]* (1978, Robert Altman), *[[The Four Seasons (cinta)|The Four Seasons]]* (1981, Alan Alda), u *[[Annie (cinta)|Annie]]* (1982, John Huston).

## Vinclos externos

*  Carol Burnett en IMDb.
*  Carol Burnett en Allmovie.
María Isbert

**María Isbert** (nombre artistico de **María Vicenta Ysbert Soriano**), naixida de Madrit o 21 d'abril de 1917 y muerta en o hespital de Villarrobledo (Castiella-La Mancha) o 25 d'abril de 2011, estió una actriz espanyola, con una ampla carrera cinematografica y cuantos premios recibius mientres a suya carrera. Yera filla de l'actor José Isbert y mai d'os tamién actors Tony Isbert y Carlos Ysbert.

D'entre a suya amplisma filmografía, se puet mencionar bellas d'as suyas cintas, como *[[Botón de ancla (cinta de 1948)|Botón de ancla]]* (1948, Ramón Torrado), *[[El verdugo]]* (1963, Luis García Berlanga), *[[¡Cómo está el servicio! (cinta)|¡Cómo está el servicio!]]* (1968, Mariano Ozores), *[[La guerra de papá]]* (1977, Antonio Mercero), *[[Vaya par de gemelos]]* (1978, Pedro Lazaga), *[[Amanece, que no es poco]]* (1989, José Luis Cuerda), u *[[La gran aventura de Mortadelo y Filemón]]* (2003, Javier Fesser).

## Se veiga tamién
* Cintas interpretadas por María Isbert.

## Vinclos externos
*  María Isbert en Internet Movie Database.

## Referencias
Columbia (Carolina d'o Sud)

:*Iste articlo ye sobre una ciudat estausunidense en o estato de Carolina d'o Sud; ta atros usos, se veiga *'Columbia (desambigación)**''.

**Columbia''' ye una ciudat d'os Estaus Unius situata en o estato de Carolina d'o Sud, d'an ye a capital estatal y a segunda ciudat por o suyo numero d'habitants. Fa parte d'o condaus de Richland, estando-ne a suya capital, y Lexington.

A suya población ye de 131.674 habitants (2019) en una superficie de 346,50 km², con una densidat de población de 371.70 hab/km².

## Cheografía
A localidat de Columbia se troba situata a 89 metros d'altaria sobre o ran d'a mar, en o puesto a on confluyen o río Saluda y o río Broad ta formar o río Congaree.

## Vinclos externos

*  Pachina web oficial municipal de Columbia.
Olympia (Washington)

:*Iste articlo ye sobre una ciudat estausunidense en o estau de Washington; ta atros usos, se veiga *'Olympia (desambigación)**''.

**Olympia''' ye una ciudat d'os Estaus Unius situata en o estau de Washington, d'an ye a capital estatal. Fa parte d'o condau de Thurston, estando-ne tamién a suya capital.

A suya población ye de 46.478 habitants (2010) en una superficie de 48,00 km², con una densidat de población de 1.006,98 hab/km².

## Cheografía
A localidat d'Olympia se troba situata a 29 metros d'altaria sobre o ran d'a mar.

## Vinclos externos

*  Pachina web oficial municipal d'Olympia.
José Larraz López

**José Larraz López**, naixito de Carinyena (Campo de Carinyena) o 27 d'abril de 1904 y muerto en Madrit (Espanya) o 17 de noviembre de 1973, estió un avogato y politico aragonés, que plegó a estar ministro d'Hicienda en 1939-1941 mientres o franquismo.

## Primeras anyadas
Fació a suya formación en Madrit, a on se licenció en Dreito en a Universidat Central de Madrit con nomás que 20 anyadas, convertindo-se en 1926 por oposición en funcionario d'o Cuerpo d'Avogatos d'o Estato. Pensionato por a Chunta d'Enamplata d'estudios ta enamplar estudios en Belchica. Mientres a dictadura de Miguel Primo de Rivera se convertió en subdirector d'estudios d'o Banco d'Espanya.

## A Segunda Republica espanyola
D'ideolochía conservadora, estió miembro de l*'[[Asociación Católica Nacional de Propagandistas]]*, y cuan se proclamó a Segunda Republica Espanyola pasó a colaborar con a *[[Confederación Española de Derechas Autónomas]]* de José María Gil Robles. Estió en ixas envueltas director d'a sección d'Economía d'o diario conservador *[[El Debate]]*.

## A Guerra Civil y o franquismo
Cuan esclató a Guerra Civil espanyola con a sublevación militar o 18 de chulio de 1936, José Larraz colaboró activament con os militars sublevatos, ocupando cuantos cargos politicos de segundo ran en a dita Chunta de Burgos (o Gubierno constituito por os sublevatos), en a suya mayor parte relacionatos con l'aria economica. Asinas, en 1937 estió director d'o Servicio d'estudios d'o Banco d'Espanya (u millor dito, d'a institución establita con ixe nombre por os sublevatos). Continando con ixa vía, Francisco Franco lo nombró ministro d'Hicienda o 9 d'agosto de 1939, en o suyo segundo Gubierno. Mientres o suyo ministerio, prebó de desarrollar una reforma fiscal, dimitindo en zaguerías o 19 de mayo de 1941 por a oposición de cuantos destacatos dirichents d'o rechimen franquista, encara que a suya reforma s'heba aprebato a traviés d'a Ley de Reforma Tributaria de 16 d'aviento de 1940.

Con posterioridat, albandonó a carrera politica y estió miembro d'a *[[Real Academia de Jurisprudencia y Legislación]]* (1941) y d'a *[[Real Academia de Ciencias Morales y Políticas]]* (1943, estando-ne o suyo vicepresident).

## Obras
* 1930: *La evolución económica de Bélgica*.
* 1932: *La Hacienda Pública y el Estado Catalán*.
* 1935: *La ordenación del mercado triguero en España*.
* 1946: *La meta de dos revoluciones*.
* 1961: *La integración europea y España*.
* 1970: *Esquema y teoría de la Historia*.
* *Metodología aplicativa del Derecho Tributario*.
* *El poder político de la sociedad jerárquica y Don Quijancho Maestro*.

## Vinclos externos
*  ''José Larraz López'' en a *[[Gran Enciclopedia Aragonesa]]*.
Douglas Sirk

**Douglas Sirk** (nombre artistico de **Hans Detlef Sierck**), naixiu d'Hamburgo (Imperio Alemán, hue Alemanya) o 26 d'abril de 1897 y muerto en Lugano (cantón d'o Tesino, Suiza) o 14 de chinero de 1987, estió un director cinematografico alemán (encara que os suyos pais yeran daneses), activo en o cine alemán dende meyaus d'os anyos 1930, que se refuchió en os Estaus Unius por a persecución d'o nazismo mientres o Tercer Reich.

D'entre a suya filmografía, se puet destacar bellas cintas, como *[[La Habanera]]* (1937, con Zarah Leander, Ferdinand Marian y Karl Martell), *[[A Scandal in Paris]]* (1946, con George Sanders, Signe Hasso, Carole Landis y Akim Tamiroff), *[[Thunder on the Hill]]* (1951, con Claudette Colbert, Ann Blyth, Robert Douglas, Gladys Cooper y Michael Pate), *[[All I Desire]]* (1953, con Barbara Stanwyck y Richard Carlson), *[[Taza, Son of Cochise]]* (1954, con Rock Hudson y Barbara Rush), *[[Magnificent Obsession (cinta de 1954)|Magnificent Obsession]]* (1954, con Jane Wyman, Rock Hudson, Barbara Rush, Agnes Moorehead y Otto Kruger), *[[All That Heaven Allows]]* (1955, con Jane Wyman, Rock Hudson, Agnes Moorehead y Conrad Nagel), *[[Written on the Wind]]* (1956, con Rock Hudson, Lauren Bacall, Robert Stack y Dorothy Malone), *[[Battle Hymn (cinta)|Battle Hymn]]* (1957, con Rock Hudson, Anna Kashfi y Dan Duryea), u *[[Imitation of Life (cinta de 1959)|Imitation of Life]]* (1959, con Lana Turner, Juanita Moore, John Gavin, Sandra Dee y Susan Kohner).

## Se veiga tamién
* Cintas dirichidas por Douglas Sirk.

## Vinclos externos
*  Douglas Sirk en Internet Movie Database.
Carlos-Manuel III de Cerdenya-Piemont

**Carlos-Manuel III de Cerdenya-Piemont**, naixito de Torino (ducau de Saboya, hue Italia) o 27 d'abril de 1701 y muerto en Torino (Reino de Cerdenya-Piemont, hue Italia) o 20 de febrero de 1773, estió un duque de Saboya y rei de Cerdenya-Piemont dende o 3 de setiembre de 1730, cuan succedió a su pai, dica a suya muerte. Perteneixeba a la Casa de Saboya, en estar fillo de Víctor-Amadeu II de Saboya y de su muller Ana-María d'Orléans.

## Vinclos externos
Guillén de Galas

O prencipe **Guillén, prencipe de Galas**, naixito como *William Arthur Philip Louis Mountbatten-Windsor*, (Londres, 21 de chunio de 1982) ye o fillo gran d'o rei Carlos III d'o Reino Uniu y a feneixita Diana de Galas, y nieto d'a reina Isabel II d'o Reino Uniu.

O día 29 d'abril de 2011 contrayó matrimonio con Kate Middleton en l'abadía de Westminster. Dende ixe momento, ostenta os títols de duque de Cambridge, conde de Strathearn y barón de Carrickfergus.

## Bibliografía
* Tim Graham Tim y Peter Archer: *William: HRH Prince William of Wales*. Nueva York, Atria Books, 2003. ISBN 0-7434-8230-1.
* Elaine Landa: *Prince William: W.O.W., William of Wales*. Brookfield, Millbrook Press 2002, ISBN 0-7613-2120-9.
* Robert Jobson: *William & Kate&nbsp;– The Love Story*. Londres, 2010. ISBN 978-1-84454-736-4.

## Vinclos externos

*  Biografia de Guillén de Cambridge en a pachina web oficial d'a casa reyal d'o Reino Uniu.
Catarina de Galas

**Catarina, princesa de Galas**, naixita como ***Catherine Elizabeth Middleton***, y conoixida popularment como *Kate Middleton*, (Reading, Berkshire, Anglaterra, 9 de chinero de 1982) ye a esposa d'o prencipe Guillén, duque de Galas.

Middleton creixió en o condau anglés de Berkshire. Cursó estudios en o Marlborough College y posteriorment en a Universidat de Saint Andrews d'Escocia. Allá estió an que conoixió lo prencipe Guillén en 2001, con qui encomenzó una relación només interrompita uns meses l'anyo 2007. En 2011 contrayeban matrimonio.

As nuncias se celebroron o día 29 d'abril de 2011 en l'abadía de Westminster, Londres. Dende o suyo casamiento con o prencipe britanico ye tractata como **S.A.R. a duquesa de Cambridge**.

## Bibliografía
* Jobson, Robert. *William & Kate&nbsp;– The Love Story*. London, 2010. ISBN 978-1-84454-736-4.

## Vinclos externos

*  Biografia de Guillén de Cambridge en a pachina web oficial d'a casa reyal d'o Reino Uniu.
Metal alcalín

Os **metals alcalins** son os elementos d'o grupo 1 d'a tabla periodica (excluyindo o  hidrocheno (H))

* Litio (Li)
* Sodio (Na)
* Potasio (K)
* Rubidio (Rb)
* Cesio (Cs)
* Francio (Fr)

Toz éls tienen un solo electrón en a suya zaguera capa; por tanto, d'alcuerdo con a regla de l'octeto de Lewis, tienden a perder iste electrón y formar un catión. Son d'aspecto archentato, tovos, y de baixa densidat. Reaccionan con halochenos ta formar sals ionicas, y con augua ta formar hidroxidos basicos alcalins.

## Vinclos externos
Alcalinoterrio

Os **alcalinoterrios** son os elementos metalicos d'o grupo segundo d'a Tabla Periodica:
* Berilio (Be)
* Magnesio (Mg)
* Calcio (Ca)
* Estroncio (Sr)
* Bario (Ba)
* Radio (Ra)

Toz éls tienen dos electrons en a capa de valencia. Tienden a perder istos electrons ta formar cations divalents. Son d'aspecto archentat, tovos y de baixa densidat. Reaccionan con halochenos ta formar sals ionicas, y con augua ta formar hidroxidos basicos. Por un regular, son muito menos reactivos que os metals alcalins.

## Vinclos externos
Grupo 3 d'a tabla periodica

Un **elemento d'o grupo 3** ye un elemento situau adintro d'a tabla periodica en o grupo 3, que comprende os elementos sigüients:
* Escandio (21).
* Itrio (39).
* Lantano (57) - Lutecio (71).
* Actinio (89) - Laurencio (103).

Toz istos elementos s'incluyen en o grupo 3, ya que presentan 3 electrons, en o suyo orbital mas externo.

L'itrio presenta similituz con os lantanidos y as propiedaz d'o escandio son intermeyas entre l'itrio y l'aluminio; toz istos se caracterizan por presentar como estau d'oxidación mas estable o +3 y se troban de forma natural en a crosta terrestre, encara que en cantidaz relativament chicotas. Muitos d'os actinidos tamién presentan o +3 como estau d'oxidación mas estable.
Grupo 4 d'a tabla periodica

O **grupo 4** d'a tabla periodica lo forman os elementos;
* Titanio (22)
* Zirconio (40)
* Hafnio (72)
* Rutherfordio (104)

O rutherfordio, no se gosa contar en referir-se a o grupo 4 porque se tracta d'un elemento sintetico y radioactivo.

"Grupo 4" ye o nombre recomendato por a IUPAC; l'antigo nombre europeu ye "grupo IVA", mientres que o nombre antigo norteamericán ye "grupo IVB". O nombre d'a IUPAC no ha de confundir-se con os antigos con numeros romanos.

Os elementos d'o grupo son parellans entre sí, mas que mas o zirconio y l'hafnio, que se troban chuntos en a naturaleza y tienen unas propiedaz quimicas cuasi identicas.
Halocheno

Os **halochenos** son os elementos d'o grupo 17 d'a tabla periodica.

Istos son elementos volatils, que tienden a pillar un electrón ta rematar d'emplir a suya capa de valencia, formando un anión (haluro). Tamién tienden a reaccionar con metals alcalins u alcalinoterrio ta formar sals ionicas. 
Si s'augmenta o numero atomico (Z) s'intensifica la color.

En a naturaleza, se troban en forma de moleculas diatomicas y en diferents estatu: gas (F2, Cl2), liquido (Br2) u solido (I2).

## Tipos
* Flúor (F): ye un gas de color amarillenca palida, licherament mas pesau que l'aire, corrosivo y d'olor penetrant y irritant.
* Cloro (Cl): ye un gas amarillenco-verdoso d'olor penetrant y irritant.
* Bromo (Br): a temperatura ambient ye un liquido de color roya fosca, tres vegadas mas denso que l'augua, que se volatiliza con facilidat producindo una vapor verenosa. 
* Yodo (I): ye un solido cristalino a temperatura ambient, color negra brillant, que sublima dando una vapor violeta muit intensa, verenosa y d'olor picant. 
* Astato (At): ye un elemento muit inestable que nomás existe que en as formas radioactivas de vida curta.
Fuero de Teruel

Lo **Fuero de Teruel** (en latín *Forum Turolii*) ye un fuero local que lo rei Alifonso II d'Aragón atorgó a la ciudat de Teruel en l'anyo 1177. Feba part de los fueros de la extremadura aragonesa chunto con lo fuero de Calatayú, lo fuero de Daroca y lo fuero d'Alfambra.

Lo texto orichinal ye en latín medieval y fue tradueito en lo sieglo XIII a l'aragonés. Esto explica que Jerónimo Zurita lo denominase *Fuero de Sepúlveda*, por este fuero castellano lo primer fuero local extenso escrito en luenga romanz, y en un aria cercana. Lo Fuero romanz de Teruel estió lo fuero local més extenso escrito en aragonés, encara que en la suya variant de lo sud-ueste u aragonés de las comunidatz aragonesas.

En l'anyo 1531 lo churisperito Juan de Pastor publicó en castellano una compilación de los fueros de Teruel y d'Albarracín.

Manimenos en lo sieglo XVI sufrió modificacions por deseyo de Felipe II d'Espanya. Felipe II nombró a lo vicecanciller Bernal de Bolea comisario pa lo estudio dde los fueros y ordinacions por los que se rechiban la ciudat de Teruel, la Comunidat de Teruel y la villa de Mosqueruela. Lo 30 d'agosto de 1560 acomandan a Gil de Luna en Toledo lo treballo de fer atra compilación de los fueros. Gil de Luna contó con l'aduya de personas nombratas en naturals de Teruel, la suya comunidat d'aldeyas y de Mosqueruela. En l'anyo 1565 fue publicata la compilación de los Fueros de Teruel en la imprenta de Juan Mey de Valencia, y se considera una reforma en lo Fuero. Bi ha parrafos en los que *Philippus primus* (como Felipe I d'Aragón) adhibe nueva normativa. Cambea ciertas prohibicions sobre los vins foranos y regula lo comercio de teixitos que provienen de los Países Baixos.

La compilación ye naturalment en castellano, pero en esta edición encara se pueden veyer toponimos en aragonés (*[[La Foz de la Viella]]*, *[[Escrich|Scrich]]*, *[[Concut]]*, *Miravet*, *[[Riello|Rihello]]*, *[[Exarc de la Val|Exarch]]*, *[[Lo Campiello|El Campiello]]*, *[[Ráfals]]*, *[[Santa Olalia|Santolalia]]*, *[[Caudet]]*, *[[Villalba de Suso|Villalba la Susana]]*, *[[Villalba Chusana|Villalba la Iusana]]*, *[[Armiellas]]*, *Villanueva la Iusana*, *[[Archent (Teruel)|Argent]]*, *[[Cabronciello]]*, *[[La Gasconiella|Gasconiella]]*) u bel parrafo con parolas con fonetica aragonesa (*dito*, *dita*), sobre tot en textos referents a normas que establió lo rei Chuan II d'Aragón:

En l'anyo 1598 y dimpués de las "alteracions d'Aragón" la ciudat de Teruel y la Comunidat de Teruel renuncioron a los suyos fuoron y s'adhibioron a los Fueros d'Aragón u fueros chenerals d'Aragón.

## Se veiga tamién
* Fuero romance de Teruel

## Bibliografía
*Caruana, J *El Fuero latino de Teruel*; Instituto de Estudios Turolenses, Teruel, 1974.
*Edición facsímil de *FORI TVROLII. Los Fueros de Teruel. Edición de Gil de Luna, 1565*. Teruel 1998. Ayuntamiento de Teruel, El Justicia de Aragón, Instituto de Estudios Turolenses.
Calcocheno

Os **calcochenos** son os elementos d'o grupo 16 tabla periodica:
* Oxicheno (O)
* Ixufre (S)
* Selenio (Se)
* Telurio (Te)
* Polonio (Po)

Os suyos compuestos, mas que mas os sulfuros, seleniuros y teluros, se dicen colectivament calcochenidos. O nombre *calcocheno* viene d'o griego, y quiere decir *formador de menas*

L'oxicheno, o ixufre y o selenio son no metals, mientres que o telurio y polonio son metaloides. Cal parar cuenta que selenio y telurio se troban en a muga entre os dos grupos.

O estau d'oxidación mas habitual d'os calcochenos ye -2 en os calcochenidos, encara que tamién pueden tener valors de -1. O estau d'oxidación mas alto ye +6, y se da en sulfatos, selenatos y teluratos (por eixemplo, Na2SO4)
Fuero d'Alfambra

Lo **fuero d'Alfambra** fue concedito a Alfambra (Teruel) en l'anyo 1174 u 1176 por lo conte Rodrigo de Sarria, de la Orden militar de Montegaudio. Se'n conservan tres codices, uno de l'archivo de la Seu de Sant Salvador de Zaragoza y los atros dos en l'Archivo Historico Nacional. Ye escrito en aragonés.

En lo fuero d'Alfambra fue adhibita una concordia firmata en l'anyo 1232, cuan ye aprobato por part de lo chusticia d'Aragón. Tamién bi ha adicions posteriors a 1247.

## Lenguache
*La evolución de lo grupo latino -CT- ye -ch- en 96 casos: *auandicho*, *derecha*, *derechos*, *derechero*, *derechament*, *lecho*, *nox*, *noches*, *ocho*, *ochauas*, *[[peita|pecha]]*, *pechada*, *pechar*, *leche*, *pechen*, *[[sospeita|sospecha]]*.
**Manimenos en 22 casos ye en -it- como en aragonés cheneral: *feyto*, *feytas*, *gitar*, *gitan*, *giten*, *gito*, *gitadas*, *peytar*, *peyte*, *[[peita|peyta]]*, *[[leito|leyto]]*, *ueyteno*, que corresponden a parolas usuals en lo lexico churidico y notarial aragonés, u en lo caso de los derivatos de *gitar* parolas que han continato existindo con -it- en amplas zonas d'Aragón en lo castellano d'Aragón: *[[chito]]*.  
*En lo grupo -ULT no trobamos la solución de l'aragonés cheneral -uit: *cuchiello*, *muchos*.
*La evolución de los grupos latinos -C'L- u -LY- una -i-/-j-/-g- interpretable como una *[[ch]]* en 40 casos: *baraia*, *bermeia*, *coia*, *cogido*, *escoian*, *recoger*, *[[concello|conceio]]*, *[[consello|conseio]]*, *fijo*, *fijos*, *meioramientos*, *[[mollón|moion]]*, *moiones*, *[[muller|muger]]*, *[[uello|oio]]*, *[[ovella|oueia]]s*, *[[pallar|paiar]]*, *taiado*, *ueiedat* (velleza)
**Manimenos en 39 ye -ll- como en aragonés cheneral: *barallan*, *collido*, *collidos*, *collira*, *[[concello]]*, *despulladas*, *despulle*, *[[orella]]*, *[[ovella|ouella]]*, *ouellas*, *parello*.
*Cuasi no bi ha diftongación debant de Yod como en aragonés cheneral: *[[nueit|nox]]*, *noches*, *[[ueito|ocho]]*, *oio*, *retenga*, *uenga*. La sola forma diftongata debant de yod ye *ueyteno*. No se troban formas de lo present de lo verbo *estar* con diftongo -ie-: *es*.
*Trobamos cuasi siempre los adverbios de modo rematatos en *-ment*: *derechament*, *lealment*, *fidelment*, *primerament*, *solament*. La forma en *-mientre* visible en lo fuero romanz de Teruel y en romanz navarro se troba en una ocasión: *leyalmientre*.

## Bibliografía
*Francho Nagore Laín *Aspecto lingüisticos de la redacción romance de los fueros de Teruel y Albarracín en comparación con otros textos medievales aragoneses*. *Tiempo de Derecho foral en el sur aragonés: Los fueros de Teruel y Albarracín I Estudios*. El Justicia de Aragón.
Grupo 5 d'a tabla periodica

Un **elemento d'o grupo 5** ye un elemento situato adintro d'a tabla periodica en o grupo 5 que comprende os elementos:
* Vanadio (23).
* Niobio (41).
* Tantalo (73).
* Dubnio. (105)

Istos elementos tienen en os suyos nivels electronicos mas externos 5 electrons. O dubnio no se troba en a naturaleza y se produce en o laboratorio, por lo que en parlar d'as propiedaz d'os elementos d'o grupo 5 se gosa obviar iste elemento.



Imachen:Vanadium_etched.jpg|Vanadio
Imachen:Niobium_crystals_and_1cm3_cube.jpg|Niobio
Imachen:Tantalum_single_crystal_and_1cm3_cube.jpg|Tantalo
Grupo 6 d'a tabla periodica

Un **elemento d'o grupo 6** ye un elemento situato adintro d'a tabla periodica en o grupo 6 que comprende os elementos:
* Cromo (24).
* Molibdeno (42).
* Tungsteno (74).
* Seaborguio (106).
"Grupo 6" ye l'actual nombre recomendato por a IUPAC. Antis s'emplegaban os nombres "grupo VIA" en o sistema europeu y "grupo VIB" en o norteamericán.



Imachen:Chromium_crystals_and_1cm3_cube.jpg|cromo
Imachen:Molybdenum_crystaline_fragment_and_1cm3_cube.jpg|molibdeno
Imachen:Wolfram_evaporated_crystals_and_1cm3_cube.jpg|tungsteno
Grupo 7 d'a tabla periodica

O **grupo 7** d'a tabla periodica lo comprenden os elementos sigüients;
*Manganés (Mn)
*Tecnecio (Tc)
*Renio (Re)
*Bohrio (Bh)

Encara que o bohri no se gosa considerar en referir-se a o grupo 7. "Grupo 7" ye o nombre recomendato por a IUPAC; l'antigo nombre europeu yera "grupo VIIA", mientres que o nombre antigo norteamericán ye "grupo VIIB". O nombre d'a IUPAC no ha de confundir-se con os antigos, exprisatos con numeros romanos.

O manganeso ye un metal muit común en a naturaleza, mientres que os atros elementos son prou raros. O tecnecio no tien isotopos estables y mientres muito tiempo se creyeba que no se trobaba en a naturaleza. O renio se troba nomás en trazas.
Gas noble

Os **gases nobles** son un grupo d'elementos quimicos con propiedaz muit parellanas: en condicions estandar, toz son gases inodoros, incoloros y monoatomicos, con una reactividat muit baixa. Os seis gases nobles que se dan en a naturaleza son o helio (He), o neón (Ne), l'argón (Ar), o criptón (Kr), o xenón (Xe), y l'elemento radioactivo radón (Rn).

As propiedaz d'os gases nobles son bien explicatas por as teorias modernas d'a estructura atomica; se considera que a suya capa exterior d'electrons de valencia ye "plena", fendo que tiengan poca tendencia a fer parti de reaccions quimicas, y nomás s'han feito bels poquez centenars de compuestos de gases nobles. Os puntos de fusión y d'ebullición d'os gases nobles son amanatos, y difieren en menos de 10&nbsp;°C; por ixo, nomás son liquidos en un rango de temperaturas muit reducito.

O neón, l'argón, o criptón y o xenón s'obtienen a partir de l'aire por meyo de metodos de licuefacción de gases y destilación fraccionata. O helio se gosa deseparar d'o gas natural, y o radón s'obtiene d'a desintegración radioactiva de compuestos disueltos de radio.

## Usos
Os gases nobles tienen diversas aplicacions importants en industrias como a iluminación, a soldadura y a exploración espacial. Os buzos de gran fondura utilizan una mezcla de gases d'helio y nitrocheno en as fonduras como gas respirable, ta evitar a toxemia de l'oxicheno, l'efecto letal de l'oxicheno a alta presión, y o mal de fundaria, l'efecto narcotico d'o nitrocheno en l'aire per dencima d'a muga de presión parcial. Dimpués de que o risgo causato por a inflamabilidat d'o hidrocheno se fese evident, fue substituyiu por helio en os dirichibles y globos aerostaticos.
Ermita d'a Virchen d'a Vella

A **ermita d'a Virchen d'a Vella** ye una ermita d'a localidat semontanesa de Castillón d'o Puent (provincia de Uesca, Aragón).

A ermita se troba a una distancia de poco mas d'un kilometro d'o nuclio urbán, dencima d'un tozal sobre a val d'a Cinca. Por a suya situación estratechica yera o puesto a on se trobaba en a Edat Meya una torraza, una d'as dos que se trobaban en a localidat, estando l'atra en o tozan a on i ye actualment a ilesia de l'Asumpción.

En a ladera sud d'o tozal bi ha restas que amuestran que bi habió viviendas escavatas en a roca, sabendo-se que o nuclio primitivo de Castillón se trobaba en iste puesto. A o piet d'iste tozal encara se i puet trobar u alchub rectangular que reculle l'augua que baixa por unas canaletas que bi ha feitas en a roca.

## Arquitectura

A edificación primitiva yera d'estilo tardo-romanico d'o sieglo XIII, encara que bi habió un grieu incendio en 1896 que l'alteró en gran mida, estando a portalada, con as suyas tres arquivoltas y as suyas dos columnetas, a parti que millor s'ha puesto conservar. De planta rectangular y cubierta con una vuelta apuntata, a piedra picata ye piedra panal y en os suyos capitels bi ha entallatas formas trenzatas en a dreita y, d'antis mas ya que s'ha erosionato, una concha de pelegrín a la ezquierda. En o suyo interior se troban pinturas murals goticas.

D'antis mas teneba tamién un claustro y una casa a on que viviba o ermitanyo.

## Historia

A ermita d'a Vella tenió prou importancia en o pasato, acullindo ya en o sieglo XVIII, mientres d'a Guerra de Succesión Espanyola o primer seminario d'Aragón, que dimpués se tresladó ta a seu episcopal, Balbastro. Iste seminario s'establió a radiz de l'arribata d'os mosens d'as localidaz mugants que veniban a acubillar-se.

Tamién o rei Felipe III d'Aragón s'acubilló anyos antis en a ermita, arredol de l'anyo 1640, cuan viachaba enta a Sulevación de Catalunya en 1640.

En 1896 bi habió un incendio que cremó a ermita y parti d'as imáchens que se i trobaban, como a talla de fusta d'a Virchen d'a Vella.

## Nombre
Como deciba en o sieglo XVIII mosen Roque Alberto Faci:

Asinas pues pareixe que o nombre se deriba de l'antigüidat que teneba o culto a ista imachen d'a Virchen.

## Referencias

## Vinclos externos

* Pachina web d'o Concello de Castillón d'o Puent
* Romanico Aragonés. -Castejón del Puente - "La Vella"-
Ilesia de Nuestra Sinyora de l'Asumpción de Castillón d'o Puent

A **ilesia de Nuestra Sinyora de l'Asumpción** ye una ilesia d'a localidat semontanesa de Castillón d'o Puent (provincia de Uesca, Aragón).

## Historia
D'estilo gotico, prencipió a construyir-se en o sieglo XVI y se fació en dos etapas sobre una antiga ilesia que yera, probablement d'estilo romanico. En a primera fase de debantó a cabecera de l'edificio, o primer trampo d'a nau y dos capiellas en iste. Toz istos elementos s'adhibioron a la antiga estructura ya existent. As obras continoron en 1558, cuan dos canters guipuzcuans contractatos por o concello d'a localidat espaldoron lo que remaniba d'a viella ilesia ta construyir a torre, tres nuevos trampos de nau y dos capiellas nuevas.

A moda d'a epoca en o Semontano marcaba que as naus se cubriban con vueltas de crucería estrelata, pero en Castillón d'o Puent s'emplegoron vueltas de crucería cuatripartita, mas simplas. Os niervols y plementos son cubiertos de tot con decoración de tornapuntas y fuellas d'o sieglo XVIII. Entre os muros exteriors no ye guaire raro trobar a-saber-las marcas de canters, como sinyal d'o suyo treballo. 
  
A torre d'o campanal ye graniza y se puet veyer dende bels kilometros en a redolada. Por estar uno d'os eixemplos de torre mas politas d'a zona, en a epoca d'a suya construcción estió una referencia, y mesmo a torre d'a ilesia de Ponzano, feita por os mesmos canters, se fació mirando-se en la d'a ilesia de l'Asumpción de Castillón como referencia. Chunto a o suyo segundo cuerpo mos podemos trobar cuatre garitons, cadagún orientato enta un d'os cuatre puntos cardinals, que se construyioron ta fer-se servir como esconchuradors contra as tronadas. Cuan s'escochuraba, se feban badallar amás as campanas d'o campanal.

A portalada orichinal d'a ilesia se troba en a suya frontera sud. Ye formata por un arco de meyo punto, con dos semicolumnas en os cantons, dencina de dos plintos y sobre as que se puet leyer una inscripción que diz:

A capiella adedicata a Sant Chusé ye sin garra dandalo a mas intresant de l'edificio. Ye a primera que mos trobamos en o costato dreito y ye zarrata por una barana de fierro de forcha. En un d'os suyos muros trobamos un sepulcre con un fegura humana chacent y un lión a os suyos piez. Debant bi ha decoración con relieus. O muro de l'altar ye obra d'o pintor balbastrense Francisco Zueras, qui lo fació en a decada de 1940.

A la ezquierda se troba una capiella posterior, adedicata a Sant Antón de Padua. Se i accede a traviés d'un gran arco de meyo punto con decoracions barrocas de cheso en as que trobamos diferents feguras vechetals, ánchels y dominando o conchunto a Sant Miguel Arcánchel acotolando a o Diaple. A planta d'a capiella ye rectangular y en as pichinas d'a suya cupula se troban representacions d'os cuatre evanchelistas (o "tetramorfos").

## Vinclos externos

* Información d'a ilesia
* Pachina web d'o Concello de Castillón d'o Puent
Tou (desambigación)

**Tou** puede fer referencia a:
#En Aragón:
##Un lugar despoblau aragonés y aria arqueolochica en o municipio de l'Aínsa-Sobrarbe. Se veiga **[[Tou]]**.
##Un castiello datau en o sieglo X u sieglo XI que fa parte de l'aria arqueolochica anterior. Se veiga **[[castiello de Tou]]**.
##Un lugar y antigo municipio aragonés en  comarca de Sobrarbe y provincia de Uesca. Se veiga **[[Moriello de Tou]]**.
#Resta:
*Un municipio valenciano, en a comarca d'a Ribera Alta y a provincia de Valencia. Se veiga **[[Tous]]**.
*Un apellito toponimico de posibles oríchens catalans y Valencianos. Se veiga **[[Apellito Tous]]**.
*Una firma catalana de choyería y moda. Se veiga **[[Tous (empresa)]]**.

## Se veiga tamién
* Tous (desambigación).
Boston

**Boston** (pronunciau en anglés [ˈbɒstən]) ye una ciudat d'os Estaus Unius situata en o estau de Massachusetts, d'a on ye la capital estatal y mayor ciudat por o suyo numero d'habitants. Fa parte d'o condau de Suffolk, estando-ne tamién a suya capital. Antiparte, ye seu bispal d'a diocesi de Boston d'a Ilesia Catolica.

A suya población ye de 625.087 habitants (2011) en una superficie de 232,14 km², con una densidat de población de 4.924,00 hab/km².

## Cheografía
A localidat de Boston se troba situada a 43 metros d'altaria sobre lo livel d'a mar.

## Esporte
O equipo de basketbol *[[Boston Celtics]]* tien a suya seu en ista ciudat. Os *Celtics* son un d'os equipos mes conoixius y que mes vegadas ha ganau la millor liga profesional de basketbol d'os Estaus Unius, dita NBA.

## Referencias

## Vinclos externos

*  Pachina web oficial municipal de Boston.
Grupo 8 d'a tabla periodica

Un **elemento d'o grupo 8** ye un elemento situau adintro d'a tabla periodica en o grupo 8 que comprende os elementos:
* Fierro (26).
* Rutenio (44).
* Osmio (76).
* Hassio (108).

En os livels electronicos externos d'istos elementos bi ha ueito electrons, encara que o fierro no consigue o estau d'oxidación +8. O hassio se produce nomás que en o laboratorio, no se troba en a naturaleza, y en referir-se a o grupo 8 se gosa obviar iste elemento.

"Grupo 8" ye o nombre actual recomendau por a IUPAC. En l'antigo sistema europeu y en o norteamericán deciban "grupo VIII" (u VIIIA o europeu y VIIIB o norteamericano) a los actuals grupos 8, 9 y 10.
Grupo 9 d'a tabla periodica

Os **elementos d'o grupo 9** d'a tabla periodica d'os elementos son:
*Cobol  (27)
*Rodio  (45)
*Iridio  (77)
*Meitnerio  (109)

Codigo de colors emplegato en a tabla: Metals de transición

A temperatura ambient toz son solidos. Os sinyalatos en royo son elementos sinteticos y no se troban en a naturaleza.
Grupo 10 d'a tabla periodica

Os elementos d'o **grupo 10 d'a tabla periodica**, tamién dito **grupo d'o platín** son: 
*Níquel  (28)
*Paladio  (46)
*Platín  (78)
*Darmstadtio (110)

Codificación de color d'a tabla d'a dreita: Metals de transición

A color negra d'o numero atomico, mos indica que toz son solidos a temperatura ambient, fueras d'o darmstadtio, en que a color roya mos indica que ye un elemento sintetico y que no se troba en a naturaleza.
Grupo 11 d'a tabla periodica

O **grupo 11** d'a tabla periodica lo forman os siguients elementos:
* Arambre (Cu)
* Archent (Ag)
* Oro (Au)

O element roentguenio (Rg), por estar un elemento sintetico, y en no trobar-se de forma natural, no se gosan contar en parlar d'os elementos d'o grupo 11, encara que estrictament en fa parti.

Istos tres metals son ditos *"metals d'acunyar"*, encara que no ye un nombre recomendato por a IUPAC. Son relativament inertes y dificils de robinar. S'han emplegato amplament en l'acunyación de monedas, y d'ista aplicación proviene o nombre de metals d'acunyar. L'arambre y l'oro son d'os pocos metals que presentan coloración.

Amás d'as suyas aplicacions monetarias y decorativas, tienen muitas atras aplicacions industrials debito a belunas d'as suyas sobrebuenas propiedaz. Son muit buenos conductors d'a electricidat (os mas conductors de toz os metals son l'archent, l'arambre y l'oro, en iste orden). L'archent tamién ye o elemento que presenta una mayor conductividat termica y mayor reflectancia d'a luz. Amás, l'archent tien a poco común propiedat de que a capa que se forma cuan s'oxida contina estando conductora d'a electricidat.

L'arambre tamién s'emplega amplament en cordons electricos y en electronica. A vegadas se fan servir contactos d'oro en equipos de precisión. A vegadas tamién s'emplega l'archent en istas aplicacions, y tamién en fotografía, agricultura, medicina, equipos de sonito y aplicacions cientificas.

Istos metals son muit blandos y no soportan bien l'uso diario d'as monedas, desgastando-se con o tiempo. Por ixo han d'estar aliaus con atros metals ta conseguir monedas mas duraderas, mas duras y mas resistents a o desgaste.
Grupo 12 d'a tabla periodica

Os elementos d'o **grupo 12 d'a tabla periodica** son: 
*Sen  (30)
*Cadmio  (48)
*Mercurio  (80)
*Copernicio (112)

A color negra d'o numero atomico, mos indica que toz éls son solidos a temperatura ambient, fueras d'o copernicio, en o que a color roya mos indica que ye un elemento sintetico y que no se troba en a naturaleza.
Grupo d'o nitrocheno

O **grupo 15** d'a tabla periodica tamién se diz **grupo d'o nitrocheno**. Contiene os sigüients elementos:

* Nitrocheno (N)
* Fosforo (P)
* Arseni (As)
* Antimonio (Sb)
* Bismuto (Bi)

Istos elementos tamién se dicen **pnicochenos** u **pnictochenos**, encara que ista nomenclatura no ye aprebata por a IUPAC.
Grupo d'o carbonio

O grupo 14 d'a tabla periodica, que tamien se diz **grupo d'o carbonio** en estar iste elemento quimico lo suyo miembro mas destacau, contiene os siguients elementos:
* Carbonio (C).
* Silicio (Si).
* Chermanio (Ge).
* Estanyo (Sn).
* Plumo (Pb).

## Vinclos externos
Grupo d'o boro

O **grupo 13** d'a tabla periodica u **grupo d'o Boro** contiene os elementos siguients:

* Boro (B).
* Aluminio (Al).
* Galio (Ga).
* Indio (In).
* Talio (Ta).

Istos elementos gosan actuar con estau d'oxidación +3, encara que tamién os podemos trobar con atros estaus d'oxidación menos frecuents.